
Je li dozvoljeno odvajanje od društva?


* 
* 
* 
* 
* 
* 
* 

 
Je li dozvoljeno odvajanje od društva?

Ibn Omer, radijallahu anhu, prenosi da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: ‘Da ljudi znaju šta može donijeti samoća, mislim da noću niko ne bi sam putovao. ’50


Ovaj isti ***[ashab](https://pitajucene.com/search/ashab/questions/ "Pretraži pitanja o ashabima")*** govorio je: ”Vjerovjesnik je, sallallahu alejhi ve sellem, zabranio da čovjek sam konači i sam putuje.”51


Amr b. Šuajb prenosi od svoga oca Šuajba, a ovaj od svoga oca da je Resulullah, sallallahu alejhi ve sellem, rekao: ‘Jedan je ***[putnik](https://pitajucene.com/search/putnik/questions/ "Pretraži pitanja o putniku")*** ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")***, dvojica su dva šejtana, a trojica su već društvo. ”52


**Propisi u vezi s poglavljem** 


**Prvo**, zabranjeno je noćiti sam i putovati sam jer je u tome velika smutnja glede vjere i ovosvjetskih dobrobiti. Na usamljenog čovjeka šejtan više nasrće, uznemirava ga i ***[igra](https://pitajucene.com/search/igra/questions/ "Pretraži pitanja o igrama")*** se s njim, pogotovo ako bolesno razmišlja i ima slab karakter. Samcu na putu nema ko pomoći; ako se razboli, a sam je, neće imati kome ostaviti oporuku niti dati ***[imetak](https://pitajucene.com/search/imetak/questions/ "Pretraži pitanja o imetku")*** koji je ponio da ga preda njegovoj porodici. Štaviše, neće ih imati ko obavijestiti o njegovoj smrti, ako umre, neće ga imati ko okupati, umotati u kefine i ukopati. Drumski razbojnici i ostali pokvareni ljudi smjelije napadaju na pojedinca nego na skupinu …


**Drugo**, kada je riječ o putu, mora biti najmanje tri putnika.


**Treće**, doduše, u nekim autentičnim predanjima stoji da je Resulullah, sallallahu alejhi ve sellem, s određenim zadacima slao pojedince, ali se to odnosi na prijeku potrebu, odnosno korist za ***[islam](https://pitajucene.com/search/islam/questions/ "Pretraži pitanja o Islamu")*** koja se nije mogla ostvariti osim na taj način. Tome slično jeste slanje uhoda i sl., a Svevišnji Allah najbolje zna.


 


\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


